# **DECIZIA ETAPEI DE ÎNCADRARE**

## Nr. 79 din 22.06.2016

Ca urmare a solicitării de emitere a acordului de mediu adresate de **Regia Nationala A Padurilor**, cu sediul în Str. Magheru, Nr. 31, Bucureşti - Sectorul 1, Judetul Bucureşti, prin Direcția Silvică Mehedinți, cu adresa str.Eroii de la Cerna, nr.22, înregistrată la APM Mehedinti cu nr. 4227/05.04.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 16.06.2016, că proiectul ”Reabilitare drum forestier calamitat Iuți” propus a fi amplasat în Ocolul Silvic Orșova,UP II Șvinița, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

1. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 ***a) proiectul se încadrează în prevederile Hotărârii Guvernului nr. 445/2009***, anexa nr.2, la pct 10 Proiecte de infrastructura lit .f) […] « lucrari impotriva inundatiilor si pct.13 lit.a

« Orice modificări sau extinderi, altele decât cele prevăzute la pct.22 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.»

 ***b) marimea proiectului***: proiect de amploare medie ce consta in reabilitarea drumului forestier in scopul accesibilizarii unei suprafeţe de pădure de 779,16 ha.Drumul forestier are o lungime totală de 5,748 km.

Pentru realizarea obiectivului de investiţii sunt necesare următoarele lucrări :

- amenajarea terenului – lucrări pregătitoare – 5,748 km;

- lucrări de terasamente pământ şi stâncă constând din săpături şi umpluturi pentru completările platformei deteriorate şi îndepărtarea ebulmenţilor din şanţuri si de pe platforma drumului;

- lucrări de apărare şi consolidare, pentru consolidări de ramble: ziduri de sprijin din beton V=591 m3 , anrocamente din piatră brută V= 675 m3, gabioane =V=130m3;

- Sistem rutier : blocaj din piatră brută sau bolovani de râu – 1230m2, strat de uzură din piatră spartă – 5670 m3;

- lucrări accesorii: accesorii – 5,748km, parapet – 170m.

**-** lucrări de artă constând din podeţe tubulare : ø=0,8 m, 15 bucăți, 100 metrui lungime, ø = 1 m, 6 bucăți, 35 metri lungime, podețe dalate – 1 bucată , L=2m va fi realizat pe pârâul Valea Lupului – afluent de stâng al pârâului Lut

 ***c) cumularea cu alte proiecte***: in zona se deruleaza si alte proiecte de reabilitare a drumurilor forestiere.

***d) utilizarea resurselor naturale***: resursele naturale precum piatra, nisip, pietris se vor achizitiona din cariere/ balastiere autorizate;

***e) productia de deseuri***: deseurile rezultate sunt de tip menajer, precum si deseuri din constructii. Deseurile de tip menajer se vor colecta in pubele ce vor fi ridicate de firmele de salubritate.

***f) emisii poluante, inclusiv zgomot si alte surse de disconfort***: praf, emisi de noxe si zgomot de la functionarea utilajelor si mijloacelor de transport din perioada de realizare a proiectului ; utilajele şi echipamentele vor fi dotate cu sisteme de atenuare a zgomotului si vibraţiilor.

**g)** ***utilizarea existenta a terenului***: terenul este situat în intravilanul și extravilanul comunei Șvința, în lungul cursului de apă Lut, afluent de stânga al fluviului Dunărea

 ***h)arii naturale si zone protejate***: proiectul urmeaza a fi realizat in interiorul Parcului Natural Portile de Fier

i) ***impact transfrontier***: nu este cazul.

j) ***pe perioada derularii procedurii nu au fost primite observatii din partea publicului***:

 **Condiţiile de realizare a proiectului:**

1. Protectia calitatii apelor :

- se vor respecta condițiile impuse în Avizul de gospodărire a apelor nr.82 din 31.05.2016

- se vor lua masuri pentru evitarea siroirii apelor care pot antrena deseuri sau orice alte substante sau materiale in zona lucrarilor proiectului

- in perioada de executie a lucrarilor de modernizare a drumului se vor lua masuri pentru evitarea posibilelor surse de poluare a apelor datorate manipularii si punerii in opera a materialelor de constructii( beton, bitum, agregate) precum si datorita pierderilor accidentale de combustibili si uleiuri de la utilaje.

 - este interzisa spalarea, în cursurile de apa a autovehiculelor, a altor utilaje si agregate mecanice;

- in caz de poluare accidentala a cursului de apa cu produse petroliere ( uleiuri de motor, motorina, etc) se va interveni de urgenta cu materiale absorbante, pe care firma constructoare le va avea obligatoriu in dotare .

 b) Protectia calităţii aerului

stropirea periodica a suprafetei de lucru, pentru a preintampina ridicarea prafului in atmosfera;

- se vor utiliza utilaje si mijloace de transport dotate cu sisteme de retinere si reducere a poluantilor aerului

- se va respecta orarul de lucru de 8 ore / zi in perioada de executie a lucrarilor, pentru a minimiza impactul emisiilor de praf, pulberi, gaze de esapament

- utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii în gazele de eşapament şi vor fi puse în funcţiune numai după remedierea eventualelor defecţiuni

c) Protectia impotriva zgomotului si vibratiilor

- se va recurge la uniformizarea vitezei de transport a autovehiculelor implicate in lucrarile de consolidare, in vederea scaderii intensitatii zgomotului

 - transportul materialelor se va face pe trasee optime, si cu mijloace de transport dotate cu sisteme de reducerea a zgomotului si vibratiilor

- organizarea de santier va fi amplasata la min. 300 m de zonele locuibile

 d) Protectia solului si a subsolului

- materialele de constructie (balast, pietriş sau nisip) vor fi procurate numai de la agentii economici autorizati de organele de protecţia mediului pentru extractia agregatelor minerale

- se va asigura gestionarea corespunzatoare, prin depozitarea temporara in locuri special amenajate a materialelor de constructie dar si a tuturor tipurilor de deseuri rezultate in urma constructiei

- pamantul rezultat din decopertari va fi evacuat si transportat in afara amplasamentului lucrarilor, in locuri special amenajate, urmand a fi folosite ulterior

- se vor lua toate masurile astfel incat lucrarile de constructie sa nu afecteze terenurile invecinate amplasamentului

- in cazul in care vor fi afectate terenurile limitrofe, acestea vor fi readuse la starea initiala.

- intretinerea utilajelor ( reparatii, schimburi de ulei ) se va face numai in service-uri autorizate

 e) Protectia asezarilor umane, ecosistemelor terestre si acvatice:

- perioadele de lucru vor coincide doar cu perioadele active diurne,;

- la iesirea din organizarea de santier se impune curatarea mijloacelor de transport si a utilajelor , astfel incat sa nu fie afectate drumurile publice

- lucrarile de investitii vor fi realizate si vor fi executate intr-un timp cat mai scurt. etapizat, astfel incat impactul general asupra oamenilor si a mediului sa fie cat mai redus

- pe perioada executiei lucrarilor de modernizare a drumurilor se va asigura accesul la proprietati si la obiectivele de interes public

 f) Gospodarirea deseurilor generate pe amplasament

- deseurile rezultate din constructii vor fi stocate temporar pe categorii de deseuri si vor fi predate unei firme autorizate de salubritate sau unor firme specializate in valorificarea deseurilor.

- se va evita perturbarea circulaţiei rutiere în zonă prin depozitarea excedentelor de materiale, majoritatea lucrărilor executându-se de-a lungul căilor de circulaţie.

- antreprenorul general al lucrărilor va încheia contracte cu operatorii de salubritate locali în vederea predarii deşeurilor menajere si/sau tehnologice.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

 a) proiectul se desfasoara in interiorul situului de importanta comunitara ROSCI0206 Portile de Fier precum si in interiorul ariei de protectie speciala avifaunistica ROSPA0080 Muntii Almajului Locvei;

 b) detine avizul nr. 837 din 14.04.2016 al administratorului ariei naturale protejate, parcul natural ”Porțile de Fier”;

 c) proiectul propus intra sub incidenta art. 28 din Ordonanta de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

**Condiţiile de realizare a proiectului**:

a) Se vor respecta traseele de transport stabilite ;

b) Se interzice afectarea de către infrastructura temporar creată in perioada de desfășurare a proiectului a altor suprafețe decat cele pentru care s-a intocmit prezentul studiu ,

c) Depozitarea deșeurilor se va face numai in spații special amenajate in vederea predării lor către firme de salubritate autorizate ;

d) La implementarea proiectului beneficiarul va instrui personalul asupra faptului că sunt interzise orice forma de recoltare, capturare, ucidere, distrugere sau vătamare a exemplarelor aflate in mediul lor natural, in oricare dintre stadiile ciclului lor biologic, deteriorarea și/sau distrugerea habitatelor, florei si faunei .

.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **p. DIRECTOR EXECUTIV**

**ing. Dragos Nicolae TARNITA**

 **p.Sef Serv. A.A.A Intocmit,**

**biol. Lavinia MATEESCU ing. Mihaela ILIE**

 **biol. Ilse PALALOGA**

 Prezenta decizie poate fi contestată în conformitate cu prevederile ....

**DIRECTOR EXECUTIV**

 **Şef serviciu**

 Întocmit,